Deg yijifeṛ n udraw-nnes deg Tedwilt Tis 76 n Ugraw Amatu n Tuddsa n Yiɣlanen Yeddukklen ara ikemmlen arma d 27 Ctembeṛ, yedrew Mass Lamamra deg kraḍt n temliliyin ɣef yisental d ixataren am teẓwert, inagrawen n tuččit d tezɣent talibit, d tin aydeg Zzayer tettmahal akken ad talel aytmaten ilibiyen akken ad ssiwḍen ɣer tifrat tasertant.
Iga daɣ uɣella n tdiplumatit tazzayrit mennaw n yimyagren isindisanen d yimtilen-nnes seg Rrus, Ghana, Kenya, Miksik, Kuba, Mali d Venezuela, am wakken ay yemyagar d usemtar uzzig n uselway n Tegduda n Sudan n Unẓul.
I lmend n waya, yessemned-d Mass Lamamra tarmit tazzayrit deg teẓwert d tɣellist n tuččit yernu yules iwekked-d adhal d temsetlelt n Zzayer d Libya deg ukatar n udiwenni n uswir unnig ɣef teẓwert, d adiwenni aydeg yedrew s yisem-nnes d agensas n uselway n tegduda.
Yessawel-d daɣ ɣef tsertiyin tidamsanin d tenmettiyin ay yesnes unabaḍ azzayri i uḍman n teẓwert, ladɣa deg asunen n tili, yernu tisertiyin-a ssawḍent ɣer tduli n 98% seg ugelluy aɣelnaw s tetrist. Iwekked-d daɣ ɣef wussisen n Zzayer ama deg uswir amnaḍan, ama deg uswir agraɣlan, i lmend n uḍman n teẓwert i tmura yettnegmun, ladɣa deg ukatar n wahil aẓewran n Ublag Amaynu i Usnegmu n Tefriqt (NEPAD), ɣef wakken ay d-yenna ulɣu-a.
kab_Latn kab_Latn kab_Latn kab_Latn